Oʻzbekiston Respublikasi xalq oʻqituvchisi. “Oʻzbekiston Respublikasi xalq oʻqituvchisi” faxriy unvoni — bolalar va yoshlarga ta’lim hamda tarbiya berishda, xalq ta’limini rivojlantirish ishida alohida xizmat koʻrsatgan barcha turdagi umumta’lim maktablarining oʻqituvchilariga, oliy oʻrta maxsus oʻquv yurtlari, hunar-texnika bilim yurtlarining muallimlariga, xalq ta’limi tizimidagi oʻquv-tarbiya, uslubiyat va boshqa muassasalarining xodimlariga beriladi... Tavsifi. Kukrak nishoni 0,25 mikron qalinlikda tilla qoplangan 925 probali kumushdan tayyorlanib, diametri 34 millimetrli doira shaklida boʻladi. Nishonning qalinligi 2,2 millimetr. Nishonning hoshiyalangan tekis yuz tomonida maktab binosining.fonida darslik, daftar, globus, pastki oʻng chekkasida dafna novdasi tasvirlangan. Nishon markazining yuqorirogʻida, tekis sathdan “XALQ O’QITUVCHISI” degan yozuv gorizontal holatda joy olgan. Nishonning orqa tomonida Oʻzbekiston Respublikasining Davlat gerbi tasvirlangan. Tasvirlar va yozuv qabariq.